สิ่งมีชีวิต (คัมภีร์ไบเบิล)

สิ่งมีชีวิต () หรือ ไฮโยธ ( ḥayyōṯ) เป็นลำดับชั้นของสิ่งมีชีวิตสวรรค์ในเรื่องปรัมปราของศาสนายูดาห์ สิ่งมีชีวิตเหล่านี้ได้รับการบรรยายในนิมิตของผู้เผยพระวจนะเอเสเคียลเกี่ยวกับรถม้าสวรรค์ในบทแรกและบทที่ 10 ของหนังสือเอเสเคียล การอ้างถึงสิ่งมีชีวิตเหล่านี้เกิดขึ้นซ้ำในตำราของศาสนายูดาห์ยุคพระวิหารที่สอง, ในวรรณกรรมรับบีเกี่ยวกับเมอร์คาบาห์ ("รถม้า"), ในหนังสือวิวรณ์ของพันธสัญญาใหม่ในศาสนาคริสต์ และในโซฮาห์

ตามประเพณีนิยมของศาสนายูดาห์และศาสนาคริสต์ สิ่งมีชีวิตเหล่านี้มีอยู่ 4 ตน แม้รายละเอียดจะมีความแตกต่างออกไปตามแหล่งที่มา การพรรณาเชิงสัญลักษณ์ของสิ่งมีชีวิตทั้งสี่ในงานศิลปะทางศาสนาโดยเฉพาะศิลปะคริสเตียนเรียกว่าเตตรามอร์ฟ (tetramorph)

 สิ่งมีชีวิต 4 ตนในนิมิตของเอเสเคียล 
นิมิตของเอสเคียลเกี่ยวกับสิ่งมีชีวิต 4 ตนในเอเสเคียล 1 ได้รับการระบุว่าเป็นเครูบในเอเสเคียล 10 เป็นผู้แบกพระที่นั่งของพระเจ้า เครูบเป็นผู้พิทักษ์ ของพระวิหารหรือพระราชวัง เป็นที่รู้จักตลอดทั้งตะวันออกโบราณ เครูบในนิมิตของเอเสคียลแต่ละตนมีหน้า 4 หน้า ได้แก่ หน้ามนุษย์ หน้าสิงโต หน้าวัว และหน้านกอินทรี อย่างไรก็ตาม ข้อเท็จจริงที่ว่าสิ่งมีชีวิตเหล่านี้ปรากฏในร่างมนุษย์ทำให้มีความแตกต่างจากเครูบที่มีรูปร่างคล้ายกริฟฟอน และลามัสซูของบาบิโลเนียและอัสซีเรีย ในเรื่องความสามารถในการเคลื่อนที่ เครูบในนิมิตของเอเสเคียลไม่จำเป็นต้องหันหน้า เพราะสามารถมองได้ทุกทิศทางในเวลาเดียวกัน คำบรรยายเกี่ยวกับการเคลื่อนที่นี้แตกต่างจากเสราฟิมในนิมิตของอิสยาห์ () ซึ่งมีปีกหลายคู่ทำให้มีความสามารถในการบิน

 ดูเพิ่ม 
 จาตุมหาราชิกา - เทพในศาสนาพุทธ
 สัตว์เทพทั้งสี่ - สิ่งมีชีวิตในเรื่องปรัมปราในกลุ่มดาวจีน
 ทิกบาล - เทพผู้รักษาทิศทั้งแปดในศาสนาฮินดูและศาสนาพุทธ
 โลกบาล - ผู้พิทักษ์หรือราชาแห่งทิศสำคัญ

 อ้างอิง 

 แหล่งข้อมูลอื่น 

 Jewish Encyclopedia: Angelology

หมวดหมู่:ทูตสวรรค์ในศาสนาคริสต์
หมวดหมู่:ทูตสวรรค์ในศาสนายูดาห์
หมวดหมู่:สัตว์ในศาสนายูดาห์
หมวดหมู่:สัตว์ในศาสนาคริสต์
หมวดหมู่:หนังสือเอเสเคียล
หมวดหมู่:เครูบ